**Ministru kabineta noteikumu “Grozījumi Ministru kabineta 2014. gada 26. maija noteikumos Nr. 265 “Jaunatnes konsultatīvās padomes nolikums”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Lai nodrošinātu jaunatnes politikas koordināciju, 2009. gadā tika izveidota padomdevēja institūcija – Jaunatnes konsultatīvā padome, kuras mērķis ir veicināt saskaņotas jaunatnes politikas izstrādi un īstenošanu, kā arī sekmēt jauniešu līdzdalību lēmumu pieņemšanā un sabiedriskajā dzīvē. Tās galvenie uzdevumi ir: 1) izvērtēt situāciju jaunatnes politikas īstenošanā un sniegt Ministru kabinetam ieteikumus par prioritārajiem virzieniem jaunatnes politikā; 2) sniegt ieteikumus valsts pārvaldes iestādēm jaunatnes politikas efektīvas īstenošanas nodrošināšanai. Cita starpā Padome var rosināt izstrādāt jaunus normatīvos aktus un politikas plānošanas dokumentus, kas saistīti ar jaunatnes politikas īstenošanu;  3) sniegt ieteikumus pašvaldību iestādēm jaunatnes politikas īstenošanai pašvaldību līmenī. Ieteikumu sagatavošanai Jaunatnes konsultatīvajai padomei ir tiesības veidot darba grupas. Padomē sastāvā ir valsts pārvaldes iestāžu, pašvaldību un jaunatnes organizāciju (nevalstiskā sektora) deleģēti pārstāvji.Saskaņā ar **Kultūras ministrijas un biedrības “Latvijas Pilsoniskā alianse”** izstrādātajām vadlīnijām konsultatīvo padomju darbībai (apstiprinātas Nevalstisko organizāciju un Ministru kabineta sadarbības memoranda īstenošanas padomes 2017. gada 30. augusta sēdē) viens no desmit Nevalstisko organizāciju un Ministru kabineta sadarbības memoranda īstenošanas padomes rekomendētajiem principiem konsultatīvo padomju darbībai, kas vērsti uz rezultāta sasniegšanu konsultatīvās padomes darbībai, ir līdzsvara princips. Atbilstoši minētajam principam, lai nodrošinātu abu sektoru (publiskā un pilsoniskās sabiedrības) viedokļu vienlīdzīgu nozīmi un visaptverošu ekspertīzi, nosakāms, ka konsultatīvās padomes vadītājs ir valsts pārvaldes pārstāvis, savukārt, padomes vadītāja vietnieks – nevalstiskā sektora pārstāvis, vai otrādi. Ņemot vērā, ka Jaunatnes konsultatīvās padomes priekšsēdētāja funkcijas veic valsts pārvaldes pārstāvis, proti, izglītības un zinātnes ministrs, lai, organizējot Jaunatnes konsultatīvās padomes darbu, efektīvāk izmantotu sabiedrības līdzdalību kā resursu nozares politikas izstrādē un īstenošanā un ievērotu līdzsvara principu, Ministru kabineta noteikumu “Grozījumi Ministru kabineta 2014. gada 26. maija noteikumos Nr. 265 “Jaunatnes konsultatīvās padomes nolikums”” projekts (turpmāk – Projekts) paredz noteikt, ka Jaunatnes konsultatīvās padomes priekšsēdētāja vietnieks ir izvirzāms no nevalstiskā sektora pārstāvju vidus. Saskaņā ar Ministru kabineta 2014. gada 26. maija noteikumiem Nr. 265 “Jaunatnes konsultatīvās padomes nolikums”” Jaunatnes konsultatīvās padomes sēdes sasauc un vada Jaunatnes konsultatīvās padomes priekšsēdētājs vai tā norīkots padomes loceklis (Jaunatnes konsultatīvās padomes priekšsēdētāja prombūtnes laikā). Lai nodrošinātu Jaunatnes konsultatīvās padomes intensīvu un regulāru darbību, Projekts paredz arī noteikt, ka Jaunatnes konsultatīvās padomes priekšsēdētāja prombūtnes laikā Jaunatnes konsultatīvās padomes priekšsēdētāja pienākumus pilda Jaunatnes konsultatīvās padomes priekšsēdētāja vietnieks.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jaunatnes konsultatīvajā padomē iesaistītās organizācijas un institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts neveido administratīvās izmaksas. |
| 4. | Atbilstības izmaksu monetārs novērtējums | Projekts neveido atbilstības izmaksas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē tiks nodrošināta, ievietojot informāciju par Projektu tīmekļvietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par Projektu tā izstrādes stadijā. |
| 2. | Sabiedrības līdzdalība projekta izstrādē | Projekts ir izstrādāts saskaņā ar Jaunatnes konsultatīvās padomes ieteikumu.Citu sabiedrības grupu viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Projekta izstrādē ņemti vērā Jaunatnes konsultatīvās padomes ieteikumi Projekta pilnveidei.Projektā tiks veikti papildinājumi vai labojumi, ja sabiedrības līdzdalības un komunikācijas aktivitātēs saistībā ar Projektu tiks saņemti priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nepaplašina Izglītības un zinātnes ministrijas funkciju loku. Saistībā ar Projekta izpildi Izglītības un zinātnes ministrijā netiks veidotas jaunas amata vietas.Nav plānota jaunu institūciju izveide, esošu institūciju likvidācija vai reorganizācija. Projekta īstenošana tiks nodrošināta Izglītības un zinātnes ministrijas esošo cilvēkresursu ietvaros. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretāre L. Lejiņa

D.Garšva

67047958

davids.garsva@izm.gov.lv